NORMATIVA ESPECIFICA PER A L’ESTABLIMENT DE LES 
CONTINGENCIES DERIVADES DELS INTENTS DE FRAU EN L’AVALUACIO 
EN ELS TITOLS OFERTATS PER LA FACULTAT DE TURISME DE LA 
UNIVERSITAT DE LES ILLES BALEARS 


Preambul 

L’article 32 del Reglament academic de la UIB (Acord normatiu 9919 de 21 de juliol de 
2011 i Acord normatiu 10273 de 14 de maig de 2012 ) ofereix un marc general d’actuacio 
en el cas de la realitzacio fraudulenta de les activitats d’avaluacio propies d’alguna 
assignatura, tot establint un protocol generic de contingencies que parteix de l’esperit de 
penalitzar l’alumnat infractor, particularment en els casos en que s’incloguin en les 
activitats realitzades fragments d’obres alienes presentats de tal manera que es facin 
passar com a propis. Amb la intencio de desenvolupar i concretar alio establert a l’article 
esmentat, la Junta de la Facultat de Turisme ha desenvolupat la segiient normativa 
especifica que sera d’aplicacio en el marc dels titols oficials organitzats per dita facultat. 


Article 1 . Particularment (pero no exclusivament), es considerara intent de frau en 
l’avaluacio les seguents actuacions: 

A. El plagi o ciberplagi 

S’enten com a plagi o ciberplagi la inclusio en una activitat d’avaluacio de fragments o 
material divers d’obres alienes amb la intencio manifesta de fer-los exposar com a propis. 
Es considerara un indici d’intencio manifesta de plagi o ciberplagi, el fet que concorrin 
algunes de les seguents circumstancies: a) inclusio de fragments literals o quasi-literals, 
b) absencia de cometes, c) absencia de cites de la font o referencia/es, d) manca de 
qualsevol reconeixement, al llarg del treball, de l’autoria aliena del fragment o material 
en qiiestio. 

Es considerara un agreujant el fet d’haver manipulat el material alie amb la intencio 
manifesta que el frau no sigui detectat (p.ex., us de la primera persona del singular o del 
plural per encapgalar els fragments plagiats, traduccions i/o canvis lexics o sintactics 
puntuals realitzats per dificultar la deteccio del frau, simples canvis en l’ordre del 
fragment original, elaboracio de fragments que es fan passar com a propis a partir de la 
combinacio no conceptualment elaborada de fragments de diverses fonts, etc.). 

B. La coblaboracio o intent de coblaboracio de terceres persones durant la realitzacio de 
proves d ’avaluacio individuals 

C. La utilitzacio de material no permes durant les proves d’avaluacio (llibres, apunts, 
dispositius electronics, dispositius mobils, etc) que faciliti la realitzacio de la prova 


D. La manipulacio no autoritzada de notes 



E. Quan l ’alumne dugui a terme alguna activitat manifestament fraudulenta que, a judici 
del professor at responsable afecti de forma rellevant a la realitzacio d’alguna activitat 
d ’avaluacid de l ’assignatura 

Article 2. Quan l’alumnat matriculat a una assignatura dugui a terme algun/s dels intents 
de frau en l’avaluacio contemplats a 1’article 1 en alguna de les activitats d’avaluacio de 
l’assignatura, sera qualificat amb un 0 (zero) a l’avaluacio anual de l’assignatura, sense 
possibilitat de que sigui recuperada en el periode d’avaluacio extraordinari. 
Addicionalment, el professor responsable ho comunicara al cap d’estudis responsable de 
la titulacio. 

Article 3. En el cas de que un rnateix alumne reincideixi dos cops (un cop en el cas de la 
modalitat D de l’article 1) en el frau en l’avaluacio dins els mateixos estudis, la Junta de 
la Facultat de Turisme proposara al Consell de Direccio de la UIB l’obertura d’un 
expedient disciplinari a l’alumnat infractor. 

Article 4. En el casos en que el professorat responsable d’una assignatura pugui tenir 
dubtes raonables pel que fa a un intent de frau en particular, podra sotmetre el cas a la 
valoracio de la Junta de la Facultat de Turisme o de la comissio en qui delegui, que 
decidira si s’ha de penalitzar l’alumnat implicat. En tot cas, l’alumnat implicat tindra dret 
a audiencia per part de la Junta de la Facultat de Turisme o de la comissio delegada, aixi 
com a rebre comunicacio raonada de la decisio adoptada. En cas que la Junta de Facultat 
delegui la decisio en una comissio constituida a tal efecte, el professorat afectat no podra 
fer part d’aquesta comissio, tot i que tindra dret a audiencia. 

Article 5. En cas de desacord amb la decisio presa pel professorat, la Junta de la Facultat 
de Turisme i/o la comissio delegada, Talumnat tindra dret a recorrer la qualificacio en els 
termes i procediments que estableix el Reglament academic de la UIB. 



